“ทองไทย” คงที่ ทองคำแท่ง ขายออกบาทละ 26,750 รูปพรรณ 27,250 บ.
สมาคมค้าทองคำ รายงานราคาทอง เปิดตลาดเช้านี้ “ทองไทย” คงที่ ทองคำแท่ง ขายออกบาทละ 26,750 รูปพรรณ 27,250 บ. 
สมาคมค้าทองคำ รายงานราคาทอง เปิดตลาดเช้านี้ “ทองไทย” คงที่ ทองคำแท่ง ขายออกบาทละ 26,750 รูปพรรณ 27,250 บ.
25 ธ.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (25 ธ.ค.63) เมื่อเวลา 09.17 น.ที่ผ่านมา ราคาคงที่ไม่เพิ่มไม่ลด เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่มีการประกาศราคาทั้งหมด 3 รอบ แต่รวมราคาแล้วคงที่ไม่เพิ่มไม่ลด
โดยราคาทองคำแท่งวันนี้ รับซื้ออยู่ที่บาทละ 26,650.00 บาท ขายออกที่ราคาบาทละ 26,750.00 บาท
ทองรูปพรรณ รับซื้ออยู่ที่ราคาบาทละ 26,166.16 บาท ขายออกที่บาทละ 27,250.00 บาท
ราคาทองคำ Spot เช้านี้เคลื่อนไหวที่บริเวณ 1,879 ดอลลาร์ ซึ่งวันนี้คาดว่าราคาทองจะเคลื่อนไหวในกรอบแคบ เนื่องจากวันนี้ตลาดทองคำสำคัญๆ ทั่วโลกปิดทำการในวันหยุดคริสต์มาส
ทั้งนี้ ราคาทองคำโคเม็กซ์ปิดตลาดเมื่อคืนที่ผ่านมาปรับเพิ่มขึ้น 5.1 ดอลลาร์ สู่ระดับ 1,883.2 ดอลลาร์ เนื่องจากได้รับแรงหนุนจากการอ่อนค่าของสกุลเงินดอลลาร์สหรัฐ อย่างไรก็ดี ราคาทองคำปรับขึ้นได้ไม่มากเนื่องมาจากถูกแรงกดดันจากความกังวลเกี่ยวกับความล่าช้าในการออกมาตรการกระตุ้นเศรษฐกิจรอบใหม่ของสหรัฐ หลังจากประธานาธิบดีโดนัลด์ ทรัมป์ ขู่ว่าจะไม่ลงนามในมาตรการดังกล่าว